Rikunarita-ORG/Wikinium huggingface dataset:
# Herogríficu

Herogríficus ena paré el templu de Kom Ombo
Un **herogríficu** es un sistema d'escribiura, nel cual las ideas están representás meyanti ibuhus o sinus gráficus. Están presentis enas escribiuras ehicias, anatólicas, critensis o mayas, entri algotras. Apaecierun al prencípiu el IV miléniu a.e.C.. Se puein gastal comu pasatiempu recreativu i no comu sistema d'escribiura.

Jean-François Champollion es unu de los sus prencipalis estuyaoris.
# Reinu delas Dos Sicilias

El **Reinu delas Dos Sicilias** (en italianu: *Regno delle Due Sicilie*, en napolitanu: *Regno d''e Ddoje Sicilie*, en sicilianu: *Regnu dî Dui Sicili*) hue un Estau soberanu dela Italia meridional, creau en 1816, dela unión delos territorius delos anterioris reinus endependientis de Nápoli i Sicilia. Los sus governantis huerun biembrus dela Casa Borbón-Dos Sicilias, una rama menol delos Borbonis españolis, hundá pol Carlus VII de Nápoli i V de Sicilia, en 1734.
# Beta

La **beta** [ˈbeta] es la segunda letra el alfabetu griegu.

Su nombri en griegu antíguu era *βῆτα* [bɛ̄ːta] i en moernu es *βήτα* ['vita].

Procei del alfabetu feníciu *bēth*, que senifica «casa».

La mayúscula es **Β** i la menúscula **β**. La **B** el alfabetu latinu rescrei de la mayúscula griega.

En griegu antíguu representava el fonema oclusivu bilabial sonoru /b/.En griegu moernu representa el fonema labiodental fricativu sonoru /v/.

Comu numeral, la letra **β** representa al 2 (**β´**) i al 2000 (**,β**).

## Bibliografia

* Berenguer Amenós, J., *Gramática griega*, Barcelona, Bosch, 200237.
* Liddell, H. G., Scott, R., A Greek-English lexicon, Oxford, Oxford University press, 19969.
* VV. AA., *Νεοελληνική γραμματική*, Atenas, Οργανισμός Εκδοσέως διδακτικών βιβλίων, 2005.
# Quilómetru

**Quilómetru**
| Abreviatura
 | km
 |
| Manitú
 | Longol
 |
| Equivaléncia SI
 | 103 metrus
 |
| Dimensión
 | L
 |
| Sistema
 | S.I.
 |

El **quilómetru** [kiˈlometɾu] u **quilumetru** [kiluˈmetɾu] es una uniá longol qu´equival a 1.000 metrus. Estoricamenti se defini comu la diesmilésima parti el longol endi el polu Norti terrestri al equadol pol el meridianu de París.

Se abrevia conas letras **km**, que se gastan tamién pal prural: 1 km, 10 km.

1 km = 1 000 m = 1·103 m
#### Equivaléncias

**1 quilómetru es igual que... 0,621 371 192 millas
* 1 093,613 298 yaldas
* 3 280,839 895 piezis
* 0,539 956 803 millas náuticas
* 0,621 369 950 millas d´agrimensura
# Revolución Endustrial

*Coalbrookdale de noche*, pintura al óleu del artista engrés de origin francés Philip James de Loutherbourg (naciu en 1740 i falleciu en 1812).
Coalbrookdale (condau de Shropshire, Ingalaterra) es considerado una delos bruçus de la Revolución Endustrial.
Una máquina de vapor de tipo Watt, construia pola compañia David Napier & Son Limited (Londres) en 1859.
La **Revolución Endustrial** es el nombri que lo estoriaoris án dau al periou de l'estória deque nun inti dau ubió un gran cámbeu ena holma e cuaharingal las cosas i vivil.

Esmienzó en Gran Bretaña nel meyu el sigru XVIII i s'esperrió pa Uropa i América el Sul nel comencípiu del sigru XIX. Senificú que pol vedi la mayoría de chascus huesin hechus a manu en fábricas chiqueninas, sedríen hechas menus caras en grandis cantiais pol máquinas en fatorías.

Las nuevas ideas i enventus huerun empreaus tamién en las minas, enas hundicionis de metal i nel trasporti e bienis. El más emportanti enventu de la Revolución Endustrial huerun el Motol de Bahiu, gastau pa impulsal las fatorías, bombeal enas minas prehundas, i enos motoris de los trenis. El bahiu proceenti e torral el carbón se guervi en huenti e puel, ondi enantis iban siu los músculus de los umanus i animalis.

P'angunus estoriaoris, la Revolución Endustrial acabijó alreol el 1820, peru están dalcuerdu qu'estu hue el esmienzu namás dun cámbeu ena maea de hazel las cosas, lo que acontina palantri hata uguañoti.

La henti qu'estuya estória acontina sin ponel-se dalcuerdu en lo pol qué acaeció cuandu lo hidu i lo pol qué en Ingalaterra primeru. Hue cuaharingau sobri un nuevu espritu d'estuyus pola céncia nel sigru XVII, llamau polos estoriaoris la Ilustración. Mesmaenti, Ingalaterra era un país establi políticamenti duranti el XVIII sin guerras civilis (inque abondas ahuera).

Ingalaterra tamién hue mu afortuná pol tenel la matéria prima nesedária pa cuaharingal i dal enelhía a las nuevas máquinas. Assín mesmu tinía un empériu nel estranheru que mercaríe los bienis que proucía i se hadía d'algotras matérias primas talis cumu el algodón i azúcal. Nel inti e la revolución Endustrial, l'esclavitú se gastaba en muchas tierras del Empériu Británicu, estu alministraba una huenti e dineru que puía sel gastau en antuñal nuevas endústrias.
# Bielorrussia

**Bielorrussia**
|

|  |  |
| --- | --- |
|  |  |

 |
|  |
| Lengua oficial | russu, bielorrussu
 |
| Capital | Minsk
 |
| Presienti | Aleksandr Lukashenko
 |
| Primel Menistru | Román Golóvchenko
 |
| Cumprimentu  - Total  - % augua
 | Posición 83ª 207.600 km²
 |
| Puebración  - Total (2007)  - Densiá
 | Puestu 77º 10.293.011 50 ab/km²
 |
| PIB  - Total (2005)  - PIB/capita | Posición 69ª 36.944 millonis e US$
 |
| Monea | Rublu bielorrusu
 |
| Inu | *Мы, беларусы* |
| Domiñu Internet | .by
 |
| Códigu telefánicu | +375
 |
| Biembru de: ONU, OSCE, CEI, COI, OTSC, Estau la Unión
 |
|
 |

**Bielorrussia** o **Bielurrusia** (en russu: Беларусь o Белоруссия ,en bielorrussu: Беларусь, tr.: *Belarús*) es un país d'Uropa Oriental. Hazi arrayu al esti con Russia, al oesti con Poloña, al norti con Lituania i Letonia i al sul con Ucrania. La su capital i ciá más pueblá es Minsk.

Hue repúbrica soviética endretu dela URSS ata la escarchaura d'esta en 1991.

## Atijus p'ahuera

* En Commons ai conteníu multimedia sobre **Bielorrussia**.